K. Fatimah

Ngatimah binti Kasbie atau lebih dikenali sebagai K. Fatimah (lahir 3 Jun 1940) ialah seorang pelakon filem hitam-putih Melayu.Berita Harian Singapura, (18 April 2019), Kerjaya filem klasik singkat tapi penuh makna bagi K. FatimahBerita Harian, (14 April 2019), Yang patah takkan tumbuh...

Kehidupan peribadi
Beliau mendirikan rumahtangga bersama Yusof Hj Majid dan dikurniakan lima orang anak (3 lelaki dan 2 perempuan). Mereka kini masih menetap di Singapura.

Kerjaya seni
Sebelum menceburkan diri di dalam seni lakonan, beliau pernah dinobatkan sebagai Juara Ratu Kebaya / Cantik sebanyak dua kali berturut-turut di Singapura dan sekali di Johor Bahru pada tahun 1950-an ketika beliau berusia belasan tahun lagi. Beliau hanya menyertai peraduan itu secara suka-suka kerana ingin menemani temannya iaitu Fatimah Ahmad. Oleh kerana kedua-duanya ini telah berjaya di dalam peraduan tersebut, ia telah menambat hati pihak Shaw Brothers untuk mengambil mereka menjadi salah satu pelakon Malay Film Productions dan mereka juga telah diundang untuk menyertai peraduan Menjadi Bintang dan berjaya dipilih bersama dua lagi peserta untuk menjalani ujibakat pada 18 Julai 1959 di Studio Jalan Ampas. Antara pengarah yang melakukan uji bakat tersebut ialah Allahyarham Tan Sri P. Ramlee dan Datuk Jamil Sulong. Dikhabarnya, mereka akan diberi watak pembantu untuk filem arahan Tan Sri P. Ramlee bertajuk Badang namun filem itu tidak menjadi kenyataan.

Beliau mula berkecimpung di dalam bidang seni lakonan pada awal tahun 1960 dan filem Isi Neraka merupakan filem lakonannya yang pertama tanpa dialog. P. Ramlee yang bertanggungjawab menukar nama Ngatimah kepada Fatimah. Lazimnya, beliau akan menukar nama pelakon dibawah arahannya, dan sering membawa tuah dalam kerjaya seni.wadahseniku, (January 13, 2016) Menyusur kenangan bersama Seniwati awet muda-K. Fatimah

Watak lakonan yang paling diingati ialah: 
 Norsiah, isteri kepada Ali Baba (filem Ali Baba Bujang Lapok)
 Fatimah, isteri kedua Kuswadinata (filem Seniman Bujang Lapok)
 Salbiah, orang gaji Sabariah (filem Ibu Mertua-ku)

Selepas filem Ibu Mertua-ku, K. Fatimah hilang dalam dunia lakonan kerana ingin menumpukan masanya dengan keluarga. Pada tahun 1987, pengarah Ahmad Fauzee, telah mengundang beliau untuk muncul sebagai pelakon undangan di dalam filem Kolej 56 dan itulah filem terakhir beliau.https://ladybosz.com/2024/03/16/ibu-mertuaku-popularkan-k-fatimah/

Filemografi

Filem
 Tahun Tajuk Watak Catatan 1960 Isi Neraka  Filem pertama  Sumpah Wanita  Puteri Raja Megat Terawis Dayang Mas Ayu1961 Indera Bangsawan Permaisuri  Ali Baba Bujang Lapok Norsiah Seniman Bujang Lapok  Fatimah  Penampilan khas  Panji Semerang  Puteri Nilawati Si Tanggang Montel Yatim Mustapha Permaisuri Sulong 1962 Ibu Mertua-ku  Salbiah Siti Muslihat Bibah  1989 Kolej 56  Isteri Majikan Bapa Rosli Filem terakhir, pelakon undangan

Rujukan

Pautan luar 



Kategori:Kelahiran 1940
Kategori:Orang hidup
Kategori:Orang dari Singapura
Kategori:Pelakon wanita Singapura
Kategori:Pelakon filem Singapura
Kategori:Warga Studio Jalan Ampas